 ILO ຂໍຮ້ອງໃຫ້ ໄທຕໍ່ອາຍຸວັນເສັ້ນຕາຍ ສໍາລັບເນລະເທດ ຄົນງານຕ່າງດ້າວ (ວີດິໂອກ່ຽວຂ້ອງ)
ໄທໄດ້ຕັ້ງກໍານົດວັນເສັ້ນຕາຍ ໃສ່ວັນສຸກແລ້ວນີ້ ສໍາລັບ​ໃຫ້ ພວກຄົນງານຕ່າງດ້າວ​ ໄປປະກອບເອກະສານ ຢູ່ໃນໄທ ຢ່າງຖືກຕ້ອງ ຫລືປະ​ເຊີນ​ກັບ​ ການຖືກເນລະເທດ.
BANGKOK — ຫົວໜ້າອົງການແຮງງານສາກົນ International Labor Organization ຫຼື ILO ຂໍຮ້ອງໃຫ້ ໄທຕໍ່ກໍານົດວັນເສັ້ນຕາຍໃນວັນສຸກແລ້ວນີ້ ສໍາລັບໃຫ້ພວກ ຄົນງານຕ່າງດ້າວໄປປະກອບເອກະສານຢູ່ໃນໄທຢ່າງຖືກຕ້ອງ ຫລືປະເຊີນກັບການຖືກເນລະເທດ ໄທໄດ້ຂູ່ທີ່ຈະເນລະເທດ ຄົນງານຊາວຕ່າງດ້າວ ຫຼາຍກວ່ານຶ່ງລ້ານຄົນ ຊຶ່ງສ່ວນໃຫຍ່ແມ່ນຈາກມຽນມາ ພວກທີ່ຍັງ ບໍ່ທັນໄດ້ທໍາການພິສູດສັນຊາດ ທີ່ບັນດານັກເຄື່ອນໄຫວເວົ້າວ່າ ເປັນຂັ້ນຕອນທີ່ມີຄວາມຂາດຕົກບົກຜ່ອງນັ້ນ ອົງການສະຫະປະຊາຊາດຄັດຄ້ານແຜນການເນລະເທດໝູ່ດັ່ງກ່າວ ແລະຈະຮຽກຮ້ອງໃຫ້ມີການທົບທວນນະໂຍບາຍວ່າດ້ວຍຄົນງານຊາວຕ່າງດ້າວຂອງໄທ ນັ້ນຄືນໃໝ່ ທ່ານ Guy Rider ຜູ້ອໍານວຍການໃຫຍ່ ILO ໄດ້ຜັກດັນໃຫ້ໄທ ຕໍ່ກໍານົດວັນເສັ້ນຕາຍ ອອກໄປອີກ ສໍາລັບການຈົດທະບຽນຄົນງານຊາວຕ່າງດ້າວ ເວລາທ່ານພົບປະກັບລັດ ຖະມົນຕີກະຊວງແຮງງານໄທ ເປັນເທື່ອທີ່ສອງ ໃນວັນເສົາແລ້ວນີ້ ການຢ້ຽມຢາມໄທຂອງທ່ານ Ryder ມີຂຶ້ນ ພໍດີກັບວັນກໍານົດເສັ້ນຕາຍ ຄື ວັນທີ 14 ທັນວາ ສໍາລັບໃຫ້ພວກຄົນງານຊາວຕ່າງດ້າວທັງໝົດມີເອກະສານຢ່າງຖືກຕ້ອງ ບໍ່ດັ່ງນັ້ນກໍຈະຖືກ ເນລະເທດ ປັດຈຸບັນນີ້ ໄທມີຄົນງານຊາວຕ່າງດ້າວຢູ່ ປະມານສອງລ້ານຫ້າແສນຄົນ ສ່ວນໃຫຍ່ແມ່ນ ຈາກມຽນມາ ແຕ່ໃນຈໍານວນດັ່ງກ່າວນີ້ປາກົດວ່າ ມີພຽງເຄິ່ງນຶ່ງເທົ່ານັ້ນ ທີ່ໄດ້ຍື່ນປະກອບ ເອກະສານພິສູດສັນຊາດ ສໍາເລັດໄປແລ້ວ ບັນດາເຈົ້າໜ້າທີ່ກະຊວງແຮງງານໄທ ໄດ້ຕໍ່ອາຍຸວັນເສັ້ນຕາຍມາຫຼາຍຄັ້ງແລ້ວ ແຕ່ເທື່ອ ລ້າສຸດນີ້ ເບິ່ງຊົງວ່າໄທຈະເອົາຈິງ ສະຫະພັນການຄ້າໄທ ທີ່ເພິ່ງພາແຮງງານທີ່ຖືກກວ່າຈາກຕ່າງປະເທດ ວິຕົກວ່າ ຖ້າຫາກມີການເນລະເທດແທ້ ມັນກໍຈະສົ່ງຜົນກະທົບຕໍ່ທຸລະກິດຂອງພວກເຂົາເຈົ້າຢ່າງໃຫຍ່ ມີຄົນງານຊາວຕ່າງດ້າວປະມານ 350,000 ຄົນທີ່ໄດ້ຈົດທະບຽນການພິສູດສັນຊາດສໍາ ເລັດແລ້ວ ແຕ່ພວກເຂົາເຈົ້າຍັງບໍ່ທັນໄດ້ຮັບເອກກະສານຈາກທາງການໄທເທື່ອ ແຕ່ບັນ ດາເຈົ້າໜ້າທີ່ໄທ ກໍຍັງຂູ່ທີ່ຈະເນລະເທດພວກຄົນເຫລົ່ານີ້ນໍາ ທ່ານ Nilim Baruah ຊ່ຽວຊານອາວຸໂສດ້ານຄົນງານຕ່າງດ້າວຂອງອົງການ ILO ປະຈໍາ ພາກພື້ນເອເຊຍປາຊິຟິກ ກ່າວວ່າ ເຖິງແມ່ນປະເທດ ຕ່າງໆມີສິດເນລະເທດພວກຄົນຕ່າງ ດ້າວຜິດກົດໝາຍກໍຈິງຢູ່ ແຕ່ພວກເຂົາເຈົ້າກໍຄວນເຮັດໃຫ້ຖືກຕ້ອງຕາມມາດຕະຖານສິດທິ ມະນຸດສາກົນ ຄືຮັບປະກັນວ່າພວກຄົນງານໄດ້ຮັບຄ່າແຮງທັງໝົດທີ່ຍັງຕິດຄ້າງເຂົາເຈົ້າຢູ່ ແລະດໍາເນີນການເນລະເທດ ໂດຍບໍ່ຄິດຄ່າໃດໆຈາກພວກຄົນງານ ທ່ານ ບາຣົວ ເວົ້າວ່າ: ພວກຄົນງານຊາວຕ່າງດ້າວ ຖືວ່າເປັນກະດູກສັນຫຼັງຂອງໄທ ສໍາລັບທຸລະກິດການກໍ່ສ້າງ ໂຮງຈັກໂຮງງານ ການປະມົງ ແລະການເກັບໝາກໄມ້ ເປັນຕົ້ນ ແຕ່ພວກຄົນງານເຫຼົ່ານີ້ ສ່ວນຫຼາຍບໍ່ມີເອກະສານຢ່າງຖືກຕ້ອງຕາມກົດໝາຍ ແລະການທີ່ມີສະຖານະພາບບໍ່ຖືກ ຕ້ອງຕາມກົດໝາຍຂອງພວກເຂົາເຈົ້ານັ້ນ ກໍເຮັດໃຫ້ພວກເຂົາເຈົ້າຕົກຢູ່ໃນສະພາບທີ່ຖືກລະເມີດສິດທິ ຫຼືຖືກຂູດຮີດແຮງງານໄດ້ງ່າຍ ໂຄງການພິສູດສັນຊາດຂອງໄທ ໄດ້ພະຍາຍາມຫາວິທີພິທັກປົກປ້ອງພວກຊາວຕ່າງດ້າວ ໂດຍການປະຕິບັດງານຮ່ວມກັນກັບບັນດາປະເທດເພື່ອນບ້ານ ເພື່ອອອກໜັງສືຜ່ານແດນ ຊົ່ວຄາວໃຫ້ພວກເຂົາເຈົ້າ ເພື່ອໃຫ້ພວກເຂົາເຈົ້າສາມາດຍື່ນຂໍ ໃບອະນຸຍາດເຮັດວຽກໄດ້ ແຕ່ໂຄງການດັ່ງກ່າວນີ້ ດໍາເນີນໄປຢ່າງຊັກຊ້າ ສິ້ນເປືອງຄ່າໃຊ້ຈ່າຍຫຼາຍ ແລະກໍຍັງຕ້ອງ ການການສະໜັບສະໜຸນຈາກພວກນາຍຈ້າງນໍາອີກ ບັນດານັກເຄື່ອນໄຫວເວົ້າວ່າ ເຖິງແມ່ນຈະມີເຈດຕະນາດີສໍາລັບພວກຄົນງານຕ່າງດ້າວກໍຕາມ ແຕ່ໂຄງການນີ້ກໍເຮັດໃຫ້ ພວກນາຍຈ້າງມີທ່າອ່ຽງທີ່ບໍ່ຢາກໃຫ້ຄົນງານຂອງຕົນໄປເຮັດເອກະສານ ແລະເຮັດໃຫ້ ພວກນາຍໜ້າ ຄິດໄລ່ເອົາເງິນຈາກພວກຄົນງານ ໃນຈໍານວນເທົ່າກັບຄ່າຈ້າງຂອງພວກເຂົາເຈົ້າຫຼາຍໆເດືອນ ສໍາລັບຊ່ວຍເຫຼືອພວກເຂົາເຈົ້າໃຫ້ໄດ້ຮັບເອກະສານ ຖືກຕ້ອງຕາມ ກົດໝາຍນັ້ນ ທ່ານ ບາຣົວ ກ່າວຕໍ່ໄປວ່າ ILO ຢາກຈະເຫັນກົດໝາຍໄທປ່ຽນແປງ ເພື່ອພິທັກປົກປ້ອງ ພວກຄົນງານຊາວຕ່າງດ້າວ ໃຫ້ດີຂຶ້ນກວ່າເກົ່າ ທ່ານບາຣົວ ກ່າວມ້ວນທ້າຍວ່າ